                                                                                                              Pirkimo sąlygų 1 priedas

FIZINĖS APSAUGOS PASLAUGŲ TECHNINĖ SPECIFIKACIJA

1. Pirkimo objektas:
Lietuvos Respublikos generalinės prokuratūros (toliau - Prokuratūros) valdomų pastatų ir jų teritorijos ginkluotos fizinės apsaugos paslaugos.

2. Pirkimo objektas skaidomas į šias dalis:
2.1. I (pirmoji) pirkimo objekto dalis – administracinis pastatas, esantis adresu Rinktinės g. 5A, Vilnius;
2.2. II (antroji) pirkimo objekto dalis –administraciniai pastatai, esantys adresu Laisvės al. 32, Kaunas ir Maironio g. 30, Kaunas;
2.3. III (trečioji) pirkimo objekto dalis – administracinis pastatas, esantis adresu Vilties g. 12, Klaipėda;
2.4. IV (ketvirtoji) pirkimo objekto dalis – administracinis pastatas, esantis adresu Dvaro g. 90, Šiauliai;
2.5. V (penktoji) pirkimo objekto dalis – administracinis pastatas, esantis adresu Respublikos g. 54, Panevėžys

3. Paslaugų teikimo terminas visoms pirkimo objekto dalims – 18 mėn.

4. Perkamų paslaugų apimtys pagal pirkimo dalis:
1 lentelė.
	Pirkimo dalis
	Objekto adresas
	Mato vnt.
	Paslaugų kiekis per 18 mėn.

	Pirma
	Rinktinės g. 5A, Vilnius
	val.
	13128

	Antra
	Laisvės al. 32, Kaunas
	val.
	4085

	
	Maironio g. 30, Kaunas
	val.
	4085

	Trečia
	Vilties g. 12, Klaipėda
	val.
	3706

	Ketvirta
	Dvaro g. 90, Šiauliai
	val.
	4085

	Penkta
	Respublikos g. 54, Panevėžys
	val.
	4085


4.1. Nurodytos preliminarios paslaugų apimtys, kurios susidarytų įprastinėmis sąlygomis. Faktinės paslaugų apimtys gali būti iki 20 proc. mažesnės, atsižvelgiant į Perkančiosios organizacijos faktinius poreikius;
4.2. Rinktinės g. 5A, Vilniuje (pirmoji pirkimo dalis) paslaugos teikiamos nepertraukiamu režimu visą parą (24/7), įskaitant poilsio ir švenčių dienas;
4.3. Antroje, Ketvirtoje ir Penktoje pirkimo dalyse nurodytose objektuose paslaugos teikiamos darbo dienomis I - IV nuo 7 val. iki 18 val., V ir prieš valstybines šventes nuo 7 val. iki 17 val. (atsižvelgiant į įstaigos darbo laiką – konkretus grafikas derinamas su Užsakovu);
4.4. Trečioje pirkimo dalyje nurodytame objekte paslaugos teikiamos darbo dienomis I - IV nuo 7.00 val. iki 17.00 val., V ir prieš valstybines šventes nuo 7.00 val. iki 16.00 val. (atsižvelgiant į įstaigos darbo laiką – konkretus grafikas derinamas su Užsakovu);
4.5. Apsaugos paslaugų teikimo pradžia - 2027-02-01.

5. Tiekėjo funkcijos ir pareigos:
5.1. apsaugos paslaugas teikti laikantis Lietuvos Respublikos asmens ir turto apsaugos įstatymo ir kitų susijusių teisės aktų reikalavimų;
5.2. apsaugos paslaugas teikti nuo sutartyje nurodytos datos ir užtikrinti objekto fizinę apsaugą nustatytu laiku;
5.3. išjungti pastato apsaugos sistemą darbo pradžioje ir įjungti pastato apsaugos sistemą darbo pabaigoje;
5.4. vykdyti darbuotojų, svečių bei transporto judėjimo kontrolę saugomo objekto teritorijoje ir pastate. Atvykusį svečią įleisti tik gavus prokuratūros darbuotojo sutikimą, atvykimą užregistruoti žurnale, patikrinti galiojantį asmens dokumentą ir išduoti lankytojo kortelę. Svečiui išvykstant – užregistruoti išvykimą ir priimti kortelę;
5.5. vykdyti saugomos teritorijos ir patalpų vaizdo stebėjimą stebėjimo sistemos monitoriuose. Pastebėjus įtartinus asmenis ar veiksmus, nedelsiant reaguoti;
5.6. užtikrinti viešąją tvarką saugomo objekto teritorijoje; 
5.7. užkirsti kelią bet kokiems pašalinių asmenų, esančių saugomo objekto teritorijoje, viešosios tvarkos ir teisės normų pažeidimams ir, reikalui esant nutraukti neteisėtus veiksmus, sulaikyti pažeidėjus;
5.8. pastebėjus gaisro požymius, gavus signalą apie sprogmenų padėjimą, suveikus signalizacijai ir pastebėjus įsilaužimo požymius, avarijų ar ekstremalių situacijų atvejais, įvykus nelaimingam atsitikimui ar kilus konfliktinei situacijai, informuoti dispečerių valdymo centrą ir Perkančiosios organizacijos atsakingą asmenį, imtis visų priemonių situacijoms lokalizuoti, o esant būtinumui, nedelsiant iškviesti priešgaisrinės apsaugos, greitosios medicinos pagalbos, kitų avarinių tarnybų ar policijos pareigūnus. 
5.9. suveikus pastate esančioms automatikos sistemoms, apsauginei ir priešgaisrinei signalizacijai, priešgaisriniam vandentiekiui, dingus elektrai, nedelsiant pranešti Perkančiosios organizacijos atsakingiems asmenims;
5.10. išduoti Perkančiosios organizacijos darbuotojams patalpų raktus, darant apie tai įrašus Raktų išdavimo žurnale;
5.11. apie įvykį, dėl kurio galėjo atsirasti materialinė žala ar nuostolis Perkančiajai organizacijai, nedelsiant  pranešti jos atsakingam darbuotojui bei organizuoti įvykio vietos apsaugą.

6. Reikalavimai tiekėjo apsaugos darbuotojams:
6.1. apsaugos darbuotojai privalo dėvėti kostiumą/tarnybinę uniformą, mokėti valstybinę kalbą, būti tvarkingi, mandagūs, taktiški, laikytis aplinkosaugos, saugos darbe ir priešgaisrinės saugos reikalavimų bei Perkančiosios organizacijos vidaus tvarkos taisyklių;
6.2. apsaugos darbuotojai privalo būti aprūpinti koviniais, pusiau automatiniais trumpaisiais B kategorijos šaunamaisiais ginklais, specialiosiomis priemonėmis (antrankiai, dujų balionėlis ar k.t.). Darbuotojai privalo su savimi turėti galiojančius leidimus nešiotis ginklą ir ginklo korteles;
6.3. apsaugos darbuotojai privalo būti apmokyti ir mokėti teikti skubią pirmąją medicinos pagalbą;
6.4. apsaugos darbuotojai turi būti patikrinti Valstybės saugumo departamento ir turėti teisę dirbti ar susipažinti su įslaptinta informacija, žymima slaptumo žyma „Riboto naudojimo“;
6.5. Tiekėjas savo lėšomis privalo užtikrinti nuolatinį darbuotojų pasirengimą, ne rečiau kaip kartą per metus organizuoti saugaus elgesio su ginklu instruktažus ir praktinius šaudymo mokymus.

7. Kitos sąlygos:
7.1. Perkančiajai organizacijai motyvuotai informavus Tiekėją apie konkretaus darbuotojo netinkamumą (dėl mandagumo, budrumo praradimo ar taisyklių pažeidimo), Tiekėjas įsipareigoja jį pakeisti kitu kvalifikuotu darbuotoju per 2 darbo dienas.
7.2. Tiekėjas privalo užtikrinti nepertraukiamą postų darbą. Susirgus, laiku neatvykus ar dėl kitų priežasčių poste nesant apsaugos darbuotojui, Tiekėjas privalo jį pakeisti kitu kvalifikuotu darbuotoju ne vėliau kaip per 1 valandą nuo sužinojimo apie faktą momento.
